钦定古今图书集成/明伦汇编/闺媛典/第180卷 > 许云程妻樊氏
## 钦定古今图书集成/明伦汇编/闺媛典/第180卷 > 许云程妻樊氏

按《畿辅通志》：“樊氏，许云程妻，河间府人。年二十，夫亡，
哀痛不欲生。时翁年七十馀，龙钟几就木，而氏方有
身，姻戚以此力劝，乃强延一息，弥月生子，命名继祖。
无何翁没，治丧尽诚，教子力学成诸生。谓其子曰：‘我
所以隐忍二十年不死，以成汝也。汝既能自立，吾将
从汝父地下，完我初志矣’。继祖号泣不听，绝饮食十”
馀日，端坐而逝。